**ΔΕΛΤΙΟ ΤΥΠΟΥ**

**Ο Δήμος Χαλανδρίου διοργανώνει την ημερίδα «Η Ενταξιακή εκπαίδευση για τον 21ο αιώνα»**

Την ημερίδα «Η Ενταξιακή εκπαίδευση για τον 21ο αιώνα» διοργανώνει ο Δήμος Χαλανδρίου, το **Σάββατο 17 Μάϊου 2025, στο Κέντρο Νεότητας (Αντιγόνης & Δαναΐδων), από 09:00 έως 14:00.**

Παράλληλα θα διεχαχθεί **η εικαστική έκθεση «+ύπαρξη»,** με έργα εξυπηρετούμενων συμπολιτών μας από φορείς για ανθρώπους με νευροαναπτυξιακές αναπηρίες ή/και θέματα ψυχικής υγείας.

Η ημερίδα του Δήμου Χαλανδρίου έχει ως στόχο να αναδείξει σημαντικές πλευρές της ενταξιακής εκπαίδευσης, ώστε να κάνουμε ένα βήμα μπροστά στην αποδοχή

της ποικιλομορφίας.

Απευθύνεται στον εκπαιδευτικό/παιδαγωγικό κόσμο, τις οικογένειες παιδιών με ή χωρίς αναπηρία, τους ειδικούς επαγγελματίες του χώρου κα το ευρύ κοινό.

Η «Ενταξιακή Εκπαίδευση» αποτελεί μία σύγχρονη εκπαιδευτική προσέγγιση

που στοχεύει στη διασφάλιση της ισότιμης πρόσβασης όλων ανεξαιρέτως των μαθητών στο εκπαιδευτικό αγαθό και στην υπερπήδηση των δομικών εμποδίων και στερεοτύπων του συστήματος που το καθιστούν αδύναμο να ανταποκριθεί στην ετερογένεια των αναγκών του μαθητικού πληθυσμού.

**Ομιλήτριες**:

**Βλάχου Αναστασία:** Εκπαιδευτική ψυχολόγος και ειδική παιδαγωγός, καθηγήτρια Ενταξιακής Εκπαίδευσης, Παιδαγωγικό Τμήμα Δευτεροβάθμιας Εκπαίδευσης της Φιλοσοφικής Σχολής του Εθνικού και Καποδιστριακού Παν/μίου Αθηνών (ΕΚΠΑ).

**Γενά Αγγελική:** Κλινική ψυχολόγος και καθηγήτρια Ειδικής Αγωγής, Παιδαγωγικό Τμήμα Δευτεροβάθμιας Εκπαίδευσης της Φιλοσοφικής Σχολής του Εθνικού και Καποδιστριακού Παν/μίου Αθηνών (ΕΚΠΑ).

**Καραγιάννη Γιώτα:** Εκπαιδευτικός, καθηγήτρια Ενταξιακής Εκπαίδευσης του Παιδαγωγικού Τμήματος Δημοτικής Εκπαίδευσης του Α.Π.Θ.

**Σταυρούση Παναγιώτα:** Ψυχολόγος, αναπληρώτρια καθηγήτρια με γνωστικό αντικείμενο «Νοητική Αναπηρία: Ψυχολογική Προσέγγιση και Εφαρμογές στην Ειδική Αγωγή» στο Παιδαγωγικό Τμήμα Ειδικής Αγωγής, πανεπιστήμιο Θεσσαλίας.

**Συμεωνίδου Σιμώνη:** Παιδαγωγός, αναπληρώτρια καθηγήτρια Ενιαίας Εκπαίδευσης στο Τμήμα Επιστημών της Αγωγής του Πανεπιστημίου Κύπρου, με σπουδές στα Πανεπιστήμια Κύπρου, Manchester και Cambridge.

**Φύσσα Αριστέα:** Ειδική παιδαγωγός, επίκουρη καθηγήτρια Ειδικής Αγωγής, Τμήμα Επιστημών της Εκπαίδευσης και της Αγωγής στην Προσχολική Ηλικία, Πανεπιστήμιο Πατρών.

**Παράλληλη εικαστική έκθεση «+ύπαρξη»**

Οι δημιουργοί των έργων είναιεξυπηρετούμενοι συμπολίτες μας από τους φορείς: ΕΕΑ «Μαργαρίτα», ΚΔΑΠ-ΑμεΑ Βριλησσίων Κρίκος, Κέντρο ημέρας 6ου Τ.Ο.Ψ.Υ. «Ίκελος» μ.κ.χ. Πρόληψης & Προαγωγής Υπηρεσιών Υγείας, ΠΕΓΚΑΠ- ΝΥ, Σύλλογος Γονέων για την Υποστηριζόμενη Διαβίωση Ατόμων με Νοητική Αναπηρία «Το Πέταγμα».

Συγκεκριμένα συμμετέχουν: Ανδρεαδάκη Ελένη, Ανώνυμο, Άρης (A.M.), Βαρβία Στέλλα Γ. Θ., Γαλανού Ευγενία, Π.Μ., Σ.Μ., Γ.Κ., Γάλαρης Γιώργος, Δημάκη Δήμητρα, Δημητρόπουλος Σωτήρης, Δούκογλου Γιώργος, Ζαχαρίου Γεωργία, Ζωγράφος Λεωνίδας Κ.Δ.Η.Φ Χαλανδρίου, Καντσός Ευάγγελος, Καρατζαφέρης Παναγιώτης, Καρβουνιάρη Αγγελική, Κίτσαλη Λαμπρινή, Κυδωνάκης Γιώργος, Μπερμπίλης Βασίλης, Μπόσδας Παναγιώτης, Πελεκανάκη Κωνσταντίνα, Περάκης Κώστας, Πολίτη Σταυρούλα, Ραΐση Γιούλη, Ροδόπουλος Χρήστος, Σύρου Ισιδώρα, Σχίζας Γιώργος, Τζανή Σμαράγδα, Τσιτουρίδου Χαρούλα, Τσοχαδάρη Ειρήνη, Φίλος Ανδρέας, Φλέτσερ Γιοχάνα, Χάρμπα Χριστίνα, Χατζηρόδος Γιάννης, Χρησίμου Γεωργία, Χριστόγιαννης Σπύρος.

Το αναλυτικό πρόγραμμα της ημερίδας

**«Η Ενταξιακή Εκπαίδευση για τον 21ο Αιώνα»**

09:00- 09:15 Προσέλευση

09:15 – 09:45 Χαιρετισμοί

09:45 -10:15 **Ενταξιακή Εκπαίδευση: Σημαντικότητα, Οριοθέτηση και Οφέλη.**

Βλάχου Αναστασία, καθηγήτρια, Εθνικό και Καποδιστριακό Πανεπιστήμιο Αθηνών.

10:15 – 10:40 **Μισαναπηρικές αντιλήψεις, λογικές και πρακτικές στο ελληνικό πλαίσιο.**

Καραγιάννη Γιώτα, καθηγήτρια, Αριστοτέλειο Πανεπιστήμιο Θεσσαλονίκης.

10:40 – 11:05 **Ο κομβικός ρόλος των εκπαιδευτικών για την ενταξιακή εκπαίδευση.**

Συμεωνίδου Σιμώνη, αν. καθηγήτρια Πανεπιστήμιο Κύπρου.

11:05 – 11:30 **Συζήτηση Πρώτης Συνεδρίας.**

**11: 30 – 12:00 Διάλειμμα - Καφές**

12:00 – 12:30 **Συστημική Ανάλυση της Συμπεριφοράς: Ένα συνθετικό μοντέλο για την Ένταξη παιδιών με Νευροναπτυξιακές Διαταραχές.**

Γενά Αγγελική, καθηγήτρια, Εθνικό και Καποδιστριακό Πανεπιστήμιο Αθηνών.

12:30 – 13:00 **Συζητώντας τη σύνδεση μεταξύ αυτο-προσδιορισμού και ένταξης στο πλαίσιο των σύγχρονων προσεγγίσεων της νοητικής αναπηρίας.**

Σταυρούση Παναγιώτα, αν. καθηγήτρια, Πανεπιστήμιο Θεσσαλίας.

13:00-13:20 **Έγκαιρη ενταξιακή παρέμβαση σε βρεφονηπιακούς και παιδικούς σταθμούς και νηπιαγωγεία: Πλαίσιο, προβληματισμοί και προτεινόμενες πρακτικές.**

Φύσσα Αριστέα, επ. καθηγήτρια, Πανεπιστήμιο Πατρών.

13:20 – 13:40 **Παράλληλη στήριξη ή εφαρμοσμένες πρακτικές συνεργασίας μέσα στην γενική τάξη;**

Βλάχου Αναστασία, καθηγήτρια, Εθνικό και Καποδιστριακό Πανεπιστήμιο Αθηνών.

13:40 – 14:00 **Συζήτηση Δεύτερης Συνεδρίας**

**** Ο χώρος είναι προσβάσιμος , διαθέτει αναπηρική wc και αναπηρικό αμαξίδιο

Η ημερίδα θα πραγματοποιηθεί με παράλληλη διερμηνεία νοηματικής γλώσσας